Ketut Permata Juliastid Sari

Ketut Permata Juliastrid Sari utawa Tata (ꦑꦼꦠꦸꦠ꧀ꦦꦼꦂꦩꦠꦙꦸꦭꦶꦪꦱ꧀ꦠꦿꦶꦢ꧀ꦯꦫꦶ:carakan) yaiku Puteri Indhonésia Pariwisata 2024 uga Miss Cosmo 2024. Wanodya kalairan Bali,12 Juli 2003 iki kasil ngarumaké jeneng bangsa Indhonésia ing pasanggiri kasulistyan Miss Cosmo Internatioanal kapisan kang dianakaké ana ing negara Viètnam. Sadurunge iki, Tata sing uga nduwèni paraban "Nur" amarga dhèwèké asalé saka Bali sing kondhong karo salah sawijiné panténé yaiku "Sanur" iki kasil makili Provinsi Bali ana ing pasanggiri kasulistyan Puteri Indhonesia 2024 lan kadhapuk dadi Puteri Indhonésia Pariwisata 2024.

 Kulawarga lan Pandhidhikan 
Ketut Permata Juliastrid Sari lair saka kulawarga pasangan asli wong Bali, yaiku I Ketut Tawan lan Dwi Astuti "Wiwied". Dhèwèké pancèn anak nomer papat, mulai diwènèhi jeneng "Ketut" sing miturut adat Bali iku dinggo anak sing nomer papat. Tata cilik manggon ana ing Désa Sanur, Kutha Dènpadar, Provinsi Bali; désa Sanur désa kang kondhang marang pariwisatané ing Pulo Bali. Dhèwèké kawit 2022 njupuk pakuliyahan ana ing Institut Desain & Bisnis Bali jurusan Desain Mode. Dhèwèké sadurungé uga njupuk pakuliyahan an ing Pendidikan Manajemen, Universitas Udhayana nanging wis ora aktif.
jmpl|Astamara (Catur Puteri Indhonésia 2024)

 Pasanggiri Kasulistyan 
Ing babagan pasanggiri kasulistyan, Ketut Permata Juliastrid Sari miwiti lumantar mèlu pamilihan Puteri Indhonésia Bali ing wulan 27 Januari 2024 lan kasil makili provinsi Bali ing pamilihan tingkat nasional. Ing dina Jumuwah, 8 Maret 2024 ing tingkat nasional Tata kasil kalebu Top 4 Puteri Indhonésia 2024 lan kanugrahan gelar Puteri Indhonésia Pariwisata 2024. Kinanthi 3 juwara Puteri Indhonésia 2024 liyane Tata kasawijikaké dadi pakempalan sing diarani "Astamara", sing kasusun saka: Harastha Haifa Zahra minangka Puteri Indhonésia, Sophie Kirana minangka Puteri Indhonésia Lingkungan, Ketut Permata Juliastrid Sari minangka Puteri Indhonésia Pariwisata (dhèwèké dhéwé), lan Melati Tédja mingangka Puteri Indhonésia Pandhidhikan lan Kabudayaan. 

 Rujukan